| Eucalipto nitens |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Subclase: | Rosidae |
| Orde: | Myrtales |
| Familia: | Myrtaceae |
| Subfamilia: | Myrtoideae |
| Tribo: | Eucalypteae |
| Xénero: | *Eucalyptus* |
| Especie: | *E. nitens* |

 |
| Nome binomial |
| '**Eucalyptus nitens'**H.Deane & Maiden |

O **eucalipto nitens** (***Eucalyptus nitens***), coñecido en inglés coma *"shining gum"*, é unha especie nativa de Victoria e o leste de Nova Gales do Sur en Australia. Medra en bosques húmidos tépedos e nas súas marxes, en solos fértiles de áreas de clima fresco. Atópase naturalizado en Galicia, aínda que en menor medida ca o eucalipto azul. Atura mellor as xeadas ca este último.

Descrición
----------

*Eucalyptus nitens* é un árbore grande que medra até 60 m de altura, en Victoria ocasionalmente acada os 90 m de alto. A casca é persistente na parte baixa do toro, cinsenta a café agrisada, fibrosa-escamosa, lisa na parte exterior, branca, cinsenta ou amarela, mudándoa en longos listóns. As follas son opostas, ovadas a elípticas, cordadas, glaucas, e as follas adultas son estreitas-lanceoladas ou lanceoladas, 15–25 cm de longo, 1,5–2,5 cm de largo, verdes, de brillo e coloradas. A inflorescencia é de 7 flores, o pedúnculo estreitamente chan ou angular, 6–15 mm de longo. Os casulos son sésiles, ovoides ou cilíndricos, 5–7 mm long, 3–4 mm de diámetro, a cicatriz do anel é causada pola muda do opérculo exterior; a caliptra é cónica, aguda ou obtusa, máis curta ou tan larga como hipantio. O froito é cilíndrico ovoide, 4–7 mm de longo, 4–6 mm de diámetro; o disco é deprimido e as valvas encerradas ou ao nivel do aro.

Usos
----

En Tasmania *Eucalyptus nitens* é unha das especies máis importantes madeireiras usadas en plantacións xunto con *Eucalyptus globulus* (eucalipto azul de Tasmania) e *Pinus radiata* (piñeiro insigne).

Taxonomía
---------

*Eucalyptus nitens* foi descrita por H.Deane & Maiden e publicado en *A critical revision of the genus Eucalyptus* 2: 273. 1913.

Etimoloxía
***Eucalyptus***: nome xenérico que provén do grego antigo: *eû* = "ben, xustamente" e *kalyptós* = "cuberto, que recobre". En *Eucalyptus* L'Hér. os pétalos, soldados entre si e ás veces tamén con sépalos, forman parte do opérculo, perfectamente axustado ao hipanto, que se desprende á hora da floración.

***nitens***: epíteto latíno

Sinonimia
* *Eucalyptus goniocalyx var. nitens* H.Deane & Maiden, Proc. Linn. Soc. New South Wales 24: 462 (1899).

Biometría
---------

* Modelo de afusamento para Eucalyptus nitens

Notas
-----

1. ↑  Nome común galego en VV. AA. (2012) *Vocabulario forestal*, Santiago de Compostela, Universidade / Deputación de Lugo
2. ↑  "Flora of New South Wales". Royal Botanic Gardens, Sydney.
3. ↑  Boland, D. J. *et al.*: Forest Trees of Australia.
4. ↑  Brooker, M. I. H. & Kleinig, D. A. 2006: Field Guide to Eucalypts, Volume 1 South-eastern Australia.
5. ↑  "*Eucalyptus nitens*".
6. ↑  En Flora Vascular
7. ↑  "*Eucalyptus nitens*".
8. ↑   Rodríguez-Toro, Andrés; Rubilar-Pons, Rafael; Muñoz-Sáez, Fernando; Cártes-Rodríguez, Eduardo; Acuña-Carmona, Eduardo; Cancino-Cancino, Jorge (29 de setembro de 2015). "Modelo de ahusamiento para Eucalyptus nitens, en suelos de cenizas volcánicas de la región de La Araucanía (Chile)". *Revista de la Facultad de Ciencias Agrarias Universidad Nacional de Cuyo* (en castelán) **48** (1): 101–114. ISSN 1853-8665.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Eucalipto nitens*** |

### Outros artigos

* Eucalipto
* Historia da Botánica

|  |  |
| --- | --- |
| Control de autoridades | 
* Wd: Q2512644
* MAG: 2777629817

 |

|  |  |
| --- | --- |
| Identificadores taxonómicos | 
* APNI: 74353
* Ecocrop: 5894
* EOL: 630139
* EPPO: EUCNT
* GBIF: 3176336
* iNaturalist: 401772
* IPNI: 593164-1
* IRMNG: 11057055
* ITIS: 835079
* IUCN: 61914129
* NCBI: 87674
* PlantList: kew-73436
* POWO: ID
* TAXREF: 97405
* Tela Botanica: 25712
* Tropicos: 22103181
* PLANTS: EUNI5
* VicFlora: ID
* WCSPF: 73436

 |